Diari Oficial de la Generalitat Valenciana


Sumari del DOGV 7139, del 25-10-2013 (2013/10763)

RESOLUCIÓ de 18 d'octubre de 2013, de la Conselleria d'Educació, Cultura i Esport, per la qual s'atribuïx la denominació específica de María Blasco a l'Institut d'Educació Secundària núm. 5 de Sant Vicent del Raspeig.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7139

Data del DOGV
:   25-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10989


Data del document
:   18-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 d'octubre de 2013, de la Conselleria d'Educació, Cultura i Esport, per la qual s'atribuïx la denominació específica de María Blasco a l'Institut d'Educació Secundària núm. 5 de Sant Vicent del Raspeig. [2013/10991]  
El Consell Escolar de l'Institut d'Educació Secundària núm. 5 de Sant Vicent del Raspeig va aprovar sol·licitar per al mencionat centre la denominació específica de María Blasco.  
Esta proposta ha sigut aprovada, per unanimitat, pel Consell Escolar Municipal i disposa de l'informe favorable de la Inspecció Educativa d'Alacant.  
L'article 13 de la Llei Orgànica 8/1985, de 3 de juliol, reguladora del dret a l'educació, establix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre (DOGV 3073, 08.09.1997), establix que, creat el centre, el consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no, del ple de l'ajuntament a què pertany.  
  
L'article 3.3 del mencionat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no figura inscrit cap centre en eixa localitat amb esta denominació.  
María Blasco és doctora en Bioquímica i Biologia Molecular. En 2011 va ser nomenada directora del Centre de Nacional d'Investigacions Oncològiques i ha rebut, entre altres, el premi Rei Jaume I d'Investigació Bàsica i el Premi Nacional Ramón y Cajal en investigació en Biologia.  
  
Vista la proposta del director general de Centres i Personal Docent i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel que s'aprova el Reglament orgànic i funcional de la Conselleria d'Educació, Cultura i Esport i en virtut de la delegació establida en la Resolució de 26 de març de 2013, resolc:  
  
U  
Concedir la denominació específica de María Blasco a l'Institut d'Educació Secundària núm. 5 de Sant Vicent del Raspeig, codi 02675627.  
  
Dos  
Inscriure esta resolució en el Registre de Centres Docents de la Comunitat Valenciana.  
  
Tres  
La present resolució tindrà efectes a partir de l'endemà de la seua publicació en el Diari Oficial de la Comunitat Valenciana.  
  
Quatre  
Contra la present resolució, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Formació, en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant de del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
Tot això de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 10, 14 i 46 de la Llei 29/1998 de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 18 d'octubre de 2013.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Formació: Rafael Carbonell Peris.